A Bizottság 1820/95/EK rendelete
(1995. július 26.)
a Madeira egyes növényi olajokkal történő ellátására irányuló egyedi intézkedésekre vonatkozó részletes végrehajtási szabályok és a várható mérleg megállapításáról szóló 2257/92/EGK rendelet módosításáról, valamint az 1601/92/EGK tanácsi rendelet 2., 3., 4. és 5. cikkében előírt egyedi intézkedések hatálya alá tartozó mezőgazdasági termékekre vonatkozóan a Kanári-szigetek várható ellátási mérlegének megállapításáról szóló 2883/94/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 3290/94/EK rendelettel [1] módosított, az egyes mezőgazdasági termékekre vonatkozóan az Azori-szigetekre és Madeirára vonatkozó egyedi intézkedésekről szóló, 1992. június 15-i 1600/92/EGK tanácsi rendeletre [2] és különösen annak 10. cikkére,
tekintettel a legutóbb a 3290/94/EK rendelettel módosított, az egyes mezőgazdasági termékekre vonatkozóan a Kanári-szigetekre vonatkozó egyedi intézkedésekről szóló, 1992. június 15-i 1601/92/EGK tanácsi rendeletre [3] és különösen annak 3. cikke (4) bekezdésére,
mivel az 1600/92/EGK rendelet 2. cikkének megfelelően a legutóbb a 2405/94/EK rendelettel [4] módosított 2257/92/EGK bizottsági rendelet [5] az egyes növényi olajokra vonatkozóan megállapította Madeira várható mérlegét az 1994/95-ös gazdasági évre; mivel ennek eredményeként meg kell állapítani az 1995/96-os gazdasági évre vonatkozó várható ellátási mérleget;
mivel az 1601/92/EGK rendelet 2. cikkének megfelelően a legutóbb az 1688/95/EK rendelettel [6] módosított 2883/94/EGK bizottsági rendelet [7] az egyes növényi olajokra vonatkozóan megállapította a Kanári-szigetek várható mérlegét az 1994/95-ös gazdasági évre; mivel ennek eredményeként meg kell állapítani az 1995/96-os gazdasági évre vonatkozó várható ellátási mérleget;
mivel az e rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 2257/92/EGK rendelet 1. cikkének (1) bekezdése helyébe a következő szöveg lép:
"(1) A várható ellátási mérleg mennyiségei, amelyek mentesülnek a harmadik országokból származó importokra kivetett vámok alól, vagy amelyek közösségi ellátási támogatást élveznek, Madeirára nézve az 1995/96-os gazdasági évre a következők:
(tonnában) |
KN-kód | Megnevezés | Mennyiség |
1507-től 1516-ig(kivéve 1509 és 1510) | Növényi olajok (az olívaolaj kivételével) | 3000" |
2. cikk
A 2883/94/EK rendelet VIII. melléklete helyébe e rendelet melléklete lép.
3. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ezt a rendeletet 1995. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. július 26-án.